钦定古今图书集成/理学汇编/学行典/第004卷 > 朱子全书 > 《答孙仁甫》
## 钦定古今图书集成/理学汇编/学行典/第004卷 > 朱子全书 > 《答孙仁甫》

夫人无英气，固安于卑陋而不足以语上。其或有之
而无以制之，则又反为所使，而不肯逊志于学，此学
者之通患也。所以古人设教，自洒扫应对进退之节，
礼乐射御书数之文，必皆使之抑心下首，以从事于
其闲而不敢忽，然后可以消磨其飞扬倔强之气，而
为入德之阶。今既皆无此矣，则唯有读书一事，尚可
以为摄伏身心之助，然不循序而致谨焉，则亦未有
益也。故今为贤者计，且当就日用闲致其下学之功。
读书穷埋，则细立课程，奈烦著实，而勿求速解；操存
持守，则随时随处，省觉收敛，而毋计近功。如此积“累，
做得三五年工夫，庶几心意渐驯，根本粗立，而有可
据之地。不然，终恐徒为此气所使，而”不得有所就也。